Eysa Batterfild
Eysa Batterfild (ing. Asa Butterfield; 1 aprel 1997, İslinqton, Böyük London) — İngiltərə aktyoru. O, müxtəlif mükafatlara namizəd olub: "Britaniya Müstəqil Film" mükafatı, "Tənqidçilərin Seçimi", "Saturn" və "Gənc Sənətçi". Karyerasına uşaq yaşlarında başlayan Eysa, 2008-ci ildə çəkilmiş "Zolaqlı pijamalı oğlan" filmindəki baş roluna görə məşhurlaşıb. Eysa 2010-cu illərdə bir neçə ekran işində baş rol almağa davam edib: "Hüqo" (2011), "Ender's Game" (2013), "X+Y" (2014) və "Miss Pereqrinin xüsusi uşaqlar üçün evi" (2016). Eysa 2019–2023-cü illərdə yayımlanan Netflix teleserialı "Seks təhsili"ndə baş rola çəkilib.